CELEX: 32017R2246
Language: hu
Date: 2017-11-30 00:00:00
Title: A Bizottság (EU) 2017/2246 végrehajtási rendelete (2017. november 30.) egyes áruk Kombinált Nómenklatúra szerinti besorolásáról

8.12.2017   
            
            
               HU
            
            
               Az Európai Unió Hivatalos Lapja
            
            
               L 324/8
            
         A BIZOTTSÁG (EU) 2017/2246 VÉGREHAJTÁSI RENDELETE
   (2017. november 30.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 30-án.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Téglalap alakú megvilágítatlan alumínium fényképészeti lemez (ún. „lézerdióda fényére érzékeny pozitív termikus nyomólemez”), amelynek egyik oldala meghaladja a 255 mm-t, az egyik oldalán infravörös lézerdiódák fényére 830 nm hullámhosszon reagáló emulziós bevonattal (amely elsősorban lúgban oldható gyantát, legalább egy IR [infravörös] diazovegyületet [fototermikus konverter] és oldásgátló [színező] vegyületet tartalmaz).
                  Közepes vagy nagy példányszámot előállító CTP („Computer To Plate”, filmnélküli technológiát alkalmazó) felszerelésekben való felhasználásra szánták. A kész termék élettartamának növelése érdekében a nyomólemezek ún. „beégetési” folyamaton mennek keresztül, amelynek köszönhetően az előhívott kép tartósabb lesz.
               
               
                  3701 30 00 
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 37. árucsoporthoz tartozó Megjegyzések 2. pontja, valamint a 3701  és a 3701 30 00  KN-kód szövege határozza meg.
                  A termék egy fényérzékeny bevonattal rendelkező, megvilágítatlan fényképészeti lemez objektív jellemzőivel rendelkezik.
                  A 37. árucsoporthoz tartozó Megjegyzések 2. pontjának meghatározása szerint a „fényképészeti” szó olyan eljárásra vonatkozik, amely közvetett vagy közvetlen úton biztosítja, hogy fényérzékeny felületen fény vagy más sugárzás hatására látható kép keletkezzen.
                  A 37. árucsoportba tartozó fényképészeti lemezek azok, amelyek legalább egy, bármilyen emulziós réteggel érzékenyek fényre vagy más olyan sugárzásokra – vagyis legfeljebb körülbelül 1 300  nanométer hullámhosszú elektromágneses sugárzásra (beleértve a gammasugárzást, az ultraibolya és a közeli-infravörös sugárzást), valamint a részecskesugárzásra (vagy nukleáris sugárzásra) –, amelyek elegendő energiával rendelkeznek a szükséges reakció létrehozásához sugár- vagy (foto)érzékeny anyagokon, monokróm vagy színes reprodukciók készítése céljából is (lásd még a Harmonizált Rendszer Magyarázat [HRM] 37. árucsoporthoz tartozó magyarázatát). A lemezeken lévő fényérzékeny réteg sugárérzékenységének hullámhossza (830 nm) a 3701  vámtarifaszám elfogadható hullámhossztartományán belülre esik.
                  A 8442 50 00  KN-kód alá nyomólapként történő besorolás következésképpen kizárt, mivel a 3701  vámtarifaszám alá tartozó fényérzékeny lemezek nem tartoznak a 8442  vámtarifaszám alá (lásd a HRM 8442  vámtarifaszámhoz tartozó magyarázatának (B) részét, és a Harmonizált Rendszer Bizottság 2015. évi 3701.30/1.  számú Áruosztályozási Véleményét).
                  A lemezeket ezért a 3701 30 00  KN-kód alá kell besorolni, más lemezként és filmként, amelynek bármely oldala meghaladja a 255 mm-t.